Ο **Λάζλο Γιόζεφ Μπίρο** (ουγγρικά: *Bíró László József*‎, πραγματικό επώνυμο: **Σβάιγκερ** [*Schweiger*]· 29 Σεπτεμβρίου 1899 – 24 Οκτωβρίου 1985), που αργότερα ισπανοποίησε το όνομα του σε όνομά του σε **Λαντισλάο Χοσέ Μπίρο** (ισπανικά: *Ladislao José Biro*‎), ήταν Ουγγροαργεντινός εφευρέτης που κατοχύρωσε με δίπλωμα ευρεσιτεχνίας το πρώτο εμπορικά επιτυχημένο μοντέρνο στιλό διαρκείας. Το πρώτο στιλό είχε εφευρεθεί περίπου 50 χρόνια νωρίτερα από τον Τζον Τζ. Λάουντ, αλλά δεν κατάφερε να σημειώσει εμπορική επιτυχία.

Τα πρώτα χρόνια
---------------

Ο Μπίρο γεννήθηκε ως μέλος μια οικογένειας Ουγγροεβραίων στη Βουδαπέστη, που τότε ανήκε στο Βασίλειο της Ουγγαρίας, εντός της Αυστροουγγρικής Αυτοκρατορίας,  το 1899. Πατέρας του ήταν ο Μόζες Ματίας Σβάιγκερ  και μητέρα του ήταν η Γιάνκα Σβάιγκερ, το γένος Ούλμαν.  Αφού τελείωσε το σχολείο, ο Μπίρο άρχισε να εργάζεται ως δημοσιογράφος στην Ουγγαρία.

Η εφεύρεση του στιλό
--------------------

Ενώ εργαζόταν ως δημοσιογράφος, ο Μπίρο παρατήρησε ότι το μελάνι που χρησιμοποιούνταν για την εκτύπωση των εφημερίδων στέγνωνε γρήγορα, αφήνοντας το χαρτί στεγνό και χωρίς μουτζούρες. Προσπάθησε να χρησιμοποιήσει το ίδιο μελάνι σε πένα, αλλά διαπίστωσε ότι δεν έρεε μέχρι την άκρη της πένας, καθώς ήταν πολύ παχύρρευστο.

 Η εφεύρεση του Μπίρο
Ο Μπίρο παρουσίασε την πρώτη παραγωγή του στιλό στη Διεθνή Έκθεση της Βουδαπέστης το 1931.  Δουλεύοντας με τον αδερφό του Γκιόργκι,   ο οποίος ήταν χημικός, ανέπτυξε μια νέα άκρη αποτελούμενη από μια μπάλα που μπορούσε να περιστρέφεται ελεύθερα σε μια υποδοχή, και καθώς γύριζε να παίρνει μελάνι από ένα φυσίγγιο ενώ στη συνέχεια κυλούσε για να αποτυπωθεί πάνω στο χαρτί. Ο Μπίρο κατοχύρωσε την εφεύρεση στο Παρίσι το 1938.

Κατά τη διάρκεια του Β' Παγκοσμίου Πολέμου, ο Μπίρο διέφυγε από τους ναζί μαζί με τον αδελφό του, μετακομίζοντας στην Αργεντινή, το 1943. Στις 17 Ιουνίου 1943, κατέθεσαν ένα ακόμη δίπλωμα ευρεσιτεχνίας, που εκδόθηκε στις ΗΠΑ  και σχημάτισαν την εταιρεία *Biro Pens of Argentina* (στην Αργεντινή το στιλό είναι γνωστό ως *birome*). Αυτό το νέο σχέδιο υποτίθεται ότι αδειοδοτήθηκε για παραγωγή στο Ηνωμένο Βασίλειο για προμήθεια στο προσωπικό της Βασιλικής Πολεμικής Αεροπορίας. 

 Η διαφήμιση του Birome στο αργεντίνικο περιοδικό *Leoplán*, 1945
Το 1945, ο Μαρσέκ Μπιχ αγόρασε το δίπλωμα ευρεσιτεχνίας για το στιλό από τους Μπίρο, το οποίο σύντομα έγινε το κύριο προϊόν της εταιρείας του BIC. Η BIC έχει πουλήσει περισσότερα από 100 δισεκατομμύρια στιλό σε όλο τον κόσμο.

Θάνατος και κληρονομιά
----------------------

Ο Λάζλο Μπίρο πέθανε στο Μπουένος Άιρες της Αργεντινής το 1985.

Η Ημέρα Εφευρετών της Αργεντινής γιορτάζεται στα γενέθλια του Μπίρο, την 29 Σεπτεμβρίου.

Το στιλό διαρκείας είναι ευρέως γνωστό και ως "biro" σε πολλές χώρες, συμπεριλαμβανομένου του Ηνωμένου Βασιλείου, της Ιρλανδίας, της Αυστραλίας και της Ιταλίας.   Αν και η λέξη είναι σήμα κατατεθέν, σε ορισμένες χώρες έχει γίνει γενικός όρος για κάθε μάρκα του ίδιου προϊόντος, όπως ακριβώς συμβαίνει στα ελληνικά με την επωνυμία μπικ (BIC) που χρησιμοποιείται ευρέως για στιλό διαρκείας οποιασδήποτε μάρκας.  Στις 29 Σεπτεμβρίου 2016, την 117η επέτειο από τη γέννησή του, η Google τίμησε τη μνήμη του Μπίρο με ένα Google Doodle.

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. 1 2  «Encyclopædia Britannica» (Αγγλικά) biography/Laszlo-Jozsef-Biro. Ανακτήθηκε στις 9  Οκτωβρίου 2017.
3. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 13  Δεκεμβρίου 2014.
4. ↑  articles.latimes.com/1985-10-26/business/fi-13351\_1\_fountain-pens.
5. ↑  global.britannica.com/biography/Laszlo-Jozsef-Biro.
6. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
7. ↑  Ανακτήθηκε στις 20  Ιουνίου 2019.
8. ↑  www.invent.org/inductees/laszlo-josef-biro.
9. 1 2  «Golyó a tollban – megemlékezés Bíró László Józsefről». *Hungarian Patent Office* (στα Ουγγρικά). Αρχειοθετήθηκε από το πρωτότυπο στις 5 Μαρτίου 2010. Ανακτήθηκε στις 22 Ιουλίου 2008.
10. ↑  «László Bíró».
11. ↑  «Janka Ulmann».
12. ↑  392,046 Pen Oct 1888
13. ↑  Stoyles, Pennie· Peter Pentland (2006). *The A to Z of Inventions and Inventors*. 케이론교육. σελίδες 18. ISBN 1-58340-790-1. Ανακτήθηκε στις 22 Ιουλίου 2008.
14. ↑  «US2390636 "Writing Instrument"» (PDF). Ανακτήθηκε στις 5 Αυγούστου 2013.
15. ↑  Bevan, Rob· Wright, Tim (2005). *Unleash your creativity: Strategies for instant creativity*. Oxford: Infinite Ideas. σελίδες 82–83. ISBN 9781904902171.
16. ↑  Room, Adrian (1983). *Dictionary of Trade Name Origins*. Routledge. σελίδες 41. ISBN 0-7102-0174-5. Ανακτήθηκε στις 22 Ιουλίου 2008.
17. ↑  «Biro nell'Enciclopedia Treccani» (στα Ιταλικά). Ανακτήθηκε στις 22 Μαΐου 2013.
18. ↑  «ΟΜΙΛΕΙΤΕ ΕΛΛΗΝΙΚΑ;». *AVsite*. Ανακτήθηκε στις 31 Μαρτίου 2022.
19. ↑  «Ladislao José Biro's 117th birthday». Ανακτήθηκε στις 29 Σεπτεμβρίου 2016.

Εξωτερικοί σύνδεσμοι
--------------------

* Πολυμέσα σχετικά με το θέμα  László József Bíró στο Wikimedia Commons
* Σύντομη βιογραφία του Bíró Αρχειοθετήθηκε 2019-04-09 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 11837431
* LCCN: nb2008004332
* ISNI: 0000 0001 0955 1261
* GND: 124864384
* NKC: mzk2013797639

 |

 |